**Riksun Roll** on vuodesta 2006 alkaen Riihimäellä järjestetty rockfestivaali.

Tavoitteet ja tausta
--------------------

Riksun Roll
Esimerkkinä yhteisöllisyyden tukemisesta on Riksun Rollin yhteydessä järjestetty bändi-kilpailu, ns. Bändi-zkaba. Bändi-zkaban perusteella festivaaliin on päässyt osallistumaan lupaavia nousevia bändejä hiukan suurempien kotimaisten nimien rinnalle. Kisaan osallistuneista bändeistä on vuosien saatossa ponnistanut jo useita levysopimuksen saaneita artisteja.

Riksun Roll järjestettiin ensimmäisen kerran vuonna 2006. Festivaali järjestetään yhteistyössä Riihimäen kaupungin kanssa. Lukuisat paikalliset yritykset ovat olleet mukana tukemassa hanketta erilaisin yhteistyösopimuksin.

Organisaatio
------------

Riksun Rollin järjestää aatteellinen rekisteröity yhdistys Musiikinedistäjät ry. Riksun Rollin järjestämisen lisäksi Musiikinedistäjät keskittyy nimensä mukaisesti musiikin edistämiseen eri tavoin, muun muassa myöntämällä stipendejä ansiokkaasta panostuksesta musiikin edistämiseksi.

Riksun Roll 2009
----------------

Riksun Roll 2009 järjestetään pe 2. - la 3. tammikuuta. Festivaalien päätapahtumapäivänä, lauantaina 3.1. esiintyvät Negative, Waltari, Waurio ja Rujo. Perjantaina festivaaleilla esiintyy Heikki Salo sekä paikalla järjestetään myös runokaraoke. Tapahtumapaikkana toimii hotelli Linnean tilat Riihimäen keskustassa.

Riksun Roll 2009 kompensoi järjestämisestään syntyneet kasvihuonekaasupäästöt vuoden 2008 tapaan.

Riksun Roll 2008
----------------

Riksun Roll 2008 järjestettiin 5.1.2008. Festivaaleilla esiintyivät Hanoi Rocks, Widescreen Mode, Essentia, The Scars of Skye ja Murdershock.

Riksun Roll 2008 oli tiettävästi myös ensimmäinen suomalainen tapahtuma, joka kompensoi järjestämisestään syntyneet kasvihuonekaasupäästöt.

Riksun Roll 2007
----------------

Riksun Roll 2007 järjestettiin 6.1.2007. Iltatapahtuman pääesiintyjät olivat Kalle Ahola, Jarkko Martikainen ja Siiri Nordin, eBurns, Jamrod, Kim Curly Band, Raaka-aine, Royal Truck, So. ja Saattue.

Riksun Rollissa 2007 järjestettiin myös kokoperheen ilmaistapahtuma päiväsaikaan, joka keräsi runsaasti yleisöä alle polvenkorkuisista aikuisiin. Lavalla esiintyivät show-kuoro Aventur ja lapsille heviä soittava Moottörin Jyrinä, joka on sanoittanut vanhemmille tutut klassikkorockkappaleet lapsille.

Riksun Roll 2007 -festivaaleilla tulokkaina olleista bändeistä Saattue on saanut sittemmin ensilevytyssopimuksen suomalaisen Spinefarmin kanssa.

Riksun Roll 2006
----------------

Riksun Roll 2006 järjestettiin 7.1.2006. Esiintyjinä olivat Remu & Hurriganes, Sister Flo, Duo Bat & Mat, Kiana, Pseudo Calm, Sweaty Squeeze, Toy, Ultramayhem ja Widescreen Mode. Vuoden 2006 Riksun Roll -festarit myytiin loppuun jo alkuillasta. Paikalla oli yli viisisataa musiikin ystävää.

Riksun Roll 2006 -festivaaleilla tulokkaina olleista bändeistä Ultramayhem  ja Widescreen Mode  ovat myöhemmin saaneet ensilevysopimukset.

Lähteet
-------

1. ↑  Ville Kumpu: Bändiskabasta Riihimäen Linnean lauteille.  *Aamuposti*, 2006, nro 12. elokuuta 2006.
2. ↑  Festari sai opinnäytteenä markkinointisuunnitelman.  *Aamuposti*, 2007, nro 19. syyskuuta 2006.
3. ↑  Martikainen rullaa Riksun Rollissa.  *Viikkouutiset*, 2007, nro 3. tammikuuta 2007.
4. ↑  Riksun Roll aloittaa festarivuoden  22.12.2006. MTV3. Viitattu 4.9.2007.
5. ↑  Festivaali-kalenteri Meteli.net. Viitattu 4.9.2007.
6. ↑  Kari Veli-Lehtonen: Riksun Roll -festivaalilla tarjontaa ennen ja jälkeen Riihimäki-rallin.  *Aamuposti*, 2007, nro 8. tammikuuta 2007.
7. ↑  Riksun Roll aloittaa festarivuoden  22.12.2006. Helsingin Sanomat - Nyt.fi. Viitattu 4.9.2007.
8. ↑  Moottörin Jyrinän keikkakalenteri Moottörin Jyrinä. Viitattu 4.9.2007.
9. ↑  Uutisia/infoa  6.7.2007. Saattue. Viitattu 4.9.2007.
10. ↑  Festivaali-kalenteri Meteli.net. Viitattu 4.9.2007.
11. ↑  Petri Lyy: Festivaalivuosi starttaa loppiaisena Riihimäeltä.  *Aamuposti*, 2007, nro 27. joulukuuta 2007.
12. ↑  Symbolic signs UltraMayhem  16.8.2007. Symbolic Records Finland. Viitattu 4.9.2007.
13. ↑  Lehdistötiedote - Widescreen Mode - Debyyttialbumi marraskuussa  30.8.2007. Playground Music Scandinavia.  Arkistoitu 2.11.2007. Viitattu 4.9.2007.

Aiheesta muualla
----------------

* Riksun Roll sivusto